Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond /* COM/2014/0565 final */





BEGRUNDELSE Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[1], særlig artikel 10, giver mulighed for at anvende den europæiske unions solidaritetsfond inden for et årligt loft på 500 mio. EUR (2011-priser) ud over ud over de beløb, der er fastsat for de relevante udgiftsområder i den flerårige finansielle ramme. Betingelserne for at få tilskud fra fonden er fastsat i Rådets forordning (EF) nr. 2012/2002[2], da ændringsforordningen hertil, Europa-Parlamentets og Rådets forordning (EU) nr. 611/2014[3], ikke kan anvendes med tilbagevirkende kraft. På grundlag af ansøgninger fra Italien, Grækenland, Slovenien og Kroatien beregnes tilskuddet fra fonden på basis af skønnet over de samlede skader som følger: Katastrofe || Direkte skader (EUR) || Tærskel (mio. EUR) || Beløb baseret på 2,5 % (EUR) || Beløb baseret på 6 % (EUR) || Foreslået tilskud i alt (EUR) || Oversvømmelser i Italien || 652 418 691 || 3 752,330 || 16 310 467 || ~ || 16 310 467 || Jordskælv i Grækenland || 147 332 790 || 1 168,231 || 3 683 320 || ~ || 3 683 320 || Is/storm i Slovenien || 428 733 722 || 209,587 || 5 239 675 || 13 148 803 || 18 388 478 || Is/oversvømmelser i Kroatien || 291 904 630 || 254,229 || 6 355 725 || 2 260 538 || 8 616 263 || I ALT || 46 998 528 Efter at have gennemgået ansøgningerne[4] foreslår Kommissionen, idet den henviser til den maksimale grænse for tilskud fra fonden og mulighederne for omfordeling af bevillinger, at der anvendes i alt 46 998 528 EUR fra Den Europæiske Unions Solidaritetsfond. Kommissionen vil fremlægge et forslag til ændringsbudget (FÆB) med henblik på at opføre de pågældende forpligtelses- og betalingsbevillinger på 2014-budgettet. I tilfælde af uenighed vil der blive indledt en trepartsprocedure i henhold til punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[5]. Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond[6], særlig artikel 4, stk. 3, under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[7], særlig punkt 11, under henvisning til forslag fra Kommissionen[8], og ud fra følgende betragtninger: (1) Den Europæiske Union har oprettet Den Europæiske Unions Solidaritetsfond ("fonden") for at udvise solidaritet med befolkningen i katastroferamte regioner. (2) Artikel 10 i forordning (EU, Euratom) nr. 1311/2013 giver mulighed for at anvende fonden inden for det årlige loft på 500 mio. EUR (2011-priser). (3) Forordning (EF) nr. 2012/2002 indeholder bestemmelser om fondens anvendelse. (4) Italien har indgivet en ansøgning om anvendelse af fonden i forbindelse med oversvømmelser. (5) Grækenland har indgivet en ansøgning om anvendelse af fonden i forbindelse med et jordskælv. (6) Slovenien har indgivet en ansøgning om anvendelse af fonden i forbindelse med isstorme. (7) Kroatien har indgivet en ansøgning om anvendelse af fonden i forbindelse med oversvømmelser — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2014 stiller Den Europæiske Unions Solidaritetsfond et beløb på 46 998 528 EUR til rådighed i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 884. [2] EFT L 311 af 14.11.2002, s. 3. [3] EUT L 189 af 27.6.2014, s. 143. [4] Meddelelse til Kommissionen C(2014) 6077. [5] EUT C 373 af 20.12.2013, s. 1. [6] EUT L 311 af 14.11.2002, s. 3. [7] EUT C 373 af 20.12.2013, s. 1. [8] EUT C […] af […], s. […].